विश्वचषक स्पर्धेच्या या आवृत्तीमध्ये स्पर्धेच्या स्वरुपात बदल करण्यात आले. २०११ आणि २०१५ मधील विश्वचषक स्पर्धांमध्ये १४ संघ पात्र ठरले होते, ज्यांमध्ये घट होऊन २०१९च्या विश्वचषक स्पर्धेमध्ये दहाच संघांना स्थान मिळाले. यजमान, इंग्लंड आणि ३० सप्टेंबर २०१७ पर्यंत आयसीसी आंतरराष्ट्रीय एकदिवसीय रॅंकिंगमधील अन्य पहिले सात संघ हे आपोआप पात्र ठरले, तर उर्वरित दोन स्थानांसाठी २०१८ क्रिकेट विश्वचषक पात्रता स्पर्धेतील दोन अव्वल संघ पात्र झाले.

सर्व दहा संघ एकाच गटात असून प्रत्येक संघ दुसऱ्या संघाशी एक सामना खेळेल. गुणफलकातील अव्वल ४ संघ उपांत्य फेरीसाठी पात्र ठरतील. या स्वरुपाला व विशेषतः दहाच देशांचा विश्वचषकाला जगभरातून खासकरुन असोसिएट देशांकडून विरोध झाला कारण असोसिएट सदस्य देश या मोठी संधी देण्याऱ्या स्पर्धेस मुकले. पात्रतेचे निकष घोषित करताना आयसीसी असोसिएट आणि संलग्न सदस्य, ज्यांना मागील दोन विश्वचषक स्पर्धांमध्ये चार स्थानांची हमी देण्यात आली होती, त्यापैकी जास्तीत जास्त दोन संघ जर त्यांच्यापेक्षा खालील क्रमांकांच्या संघांकडून पराभूत न झाल्यास पात्र होऊ शकतात. यानुसार कसोटी क्रिकेट खेळणार्‍या १० देशांपैकी किमान दोन संघांना पात्रता स्पर्धेला तोंड द्यावे लागले, आणि विश्वचषक स्पर्धेला मुकावे लागण्याची शक्यता निर्माण झाली.

अलीकडील यशानंतर, आणि यांना आयसीसी एकदिवसीय क्रमवारीमध्ये पदोन्नती मिळाली तसेच आयसीसीचे पूर्ण सदस्यत्व मिळाल्याने हे संघ कसोटी क्रिकेट खेळणारे सर्वात नवीन संघ ठरले. तथापि, त्यांना सध्याच्या प्रक्रियेनुसार विश्वचषक स्पर्धेसाठी पात्रता मिळण्याची आवश्यकता होती.

अंतिम सामन्यात ला पराभूत करून अफगाणिस्तानने पात्रता स्पर्धा जिंकली. दोन्ही संघ विश्वचषक स्पर्धेसाठी पात्र ठरले, तर पात्रता स्पर्धेचे आयोजक असलेल्या ला पात्रता स्पर्धेची अंतिम फेरी गाठता आली नाही आणि त्यांच्यावर १९८३ नंतर पहिल्यांदाच विश्वचषक स्पर्धेतील स्थान गमावण्याची नामुष्की ओढवली. अलीकडेच पूर्ण सदस्य म्हणून निवड झालेला आयर्लंडच्या संघाला सुद्धा २००८ नंतर पहिल्यांदाच विश्वचषक स्पर्धेला मुकावे लागेल. या प्रकारे पहिल्यांदाच एकही संलग्न राष्ट्र विश्वचषक स्पर्धेत सहभागी होणार नाही..

पात्र देश
संघ
उद्घाटन समारंभ
सामनाधिकारी